stanford-oval/wikipedia huggingface dataset:
สโมสรฟุตบอลเรอัลมาดริด
ประวัติ > การกลับมาของเปเรซ และกาลักติโกสยุคที่สอง (ค.ศ. 2009–ปัจจุบัน) > การกลับมาของอันเชลอตตี (ค.ศ. 2021–ปัจจุบัน)

ซีดานได้ลาออกหลังจบฤดูกาล 2020–21 และอันเชลอตตีกลับมาคุมทีมอีกครั้งในฤดูกาล 2021–22 ซึ่งในฤดูกาลนี้ สโมสรต้องเสียกัปตันทีมคนสำคัญอย่าง เซร์ฆิโอ ราโมส ซึ่งไม่ได้รับการต่อสัญญา และย้ายไปร่วมทีมปารีแซ็ง-แฌร์แม็ง และในเดือนมกราคม ค.ศ. 2022 สโมสรคว้าแชมป์ซูเปร์โกปาเดเอสปัญญาสมัยที่ 12 หลังจากชนะอัตเลติกเดบิลบาโอในนัดชิงชนะเลิศ 2–0 และคว้าแชมป์ลาลิกาสมัยที่ 35 ในวันที่ 30 เมษายน ค.ศ. 2022 ทั้งที่ยังเหลือการแข่งขันถึง 4 นัด อันเชลอตตียังเป็นผู้จัดการทีมคนแรกที่ชนะเลิศการแข่งขันลีกสูงสุดในฐานะผู้จัดการทีมครบ 5 ลีกใหญ่ของยุโรป ได้แก่ ลาลิกา, พรีเมียร์ลีก, ลีกเอิง, เซเรียอา และบุนเดิสลีกา ก่อนจะคว้าแชมป์ยูฟ่าแชมเปียนส์ลีกสมัยที่ 14 โดยเอาชนะลิเวอร์พูล 1–0 ณ สนามสตาดเดอฟร็องส์ จากประตูของวีนีซียุส ฌูนีโยร์ ถือเป็นครั้งที่ 4 ในประวัติศาสตร์สโมสรที่ชนะเลิศทั้งลาลิกา และยูโรเปียนคัพ/ยูฟ่าแชมเปียนส์ลีกในฤดูกาลเดียวกัน อันเชลอตตียังถือเป็นผู้จัดการทีมคนแรกที่ชนะเลิศยูฟ่าแชมเปียนส์ลีกในฐานะผู้จัดการทีม 4 สมัย และถือเป็นแชมป์สมัยที่สองของเขากับเรอัลมาดริด การแข่งขันในปีนี้ยังได้รับการยกย่องว่าเป็นหนึ่งในการคว้าแชมป์ที่ยิ่งใหญ่ที่สุดของสโมสร เมื่อเส้นทางการแข่งขันของพวกเขาเต็มไปด้วยความยากลำบาก โดยเอาชนะเชลซีทีมแชมป์เก่า รวมถึงสองทีมเต็งแชมป์อย่างแมนเชสเตอร์ซิตี และปารีแซ็ง-แฌร์แม็ง ซึ่งพวกเขาต้องตกเป็นรองในนัดที่สองของการแข่งขันทุกรอบ แต่สามารถเอาตัวรอดได้
เรอัลมาดริดคว้าสามถ้วยรางวัลในฤดูกาล 2022–23 ได้แก่ แชมป์ยูฟ่าซูเปอร์คัพ โดยเอาชนะไอน์ทรัคท์ฟรังค์ฟวร์ท 2–0 ทำสถิติเป็นหนึ่งในสามสโมสรที่คว้าแชมป์รายการนี้สูงสุดที่ห้าสมัย, แชมป์ฟุตบอลชิงแชมป์สโมสรโลก โดยเอาชนะสโมสรอัลฮิลาล 5–3 และแชมป์โกปาเดลเรย์ โดยเอาชนะโอซาซูนา 2–1 แต่พวกเขาไม่ประสบความสำเร็จในสองรายการสำคัญ โดยจบอันดับสองในลาลิกาด้วยคะแนนน้อยกว่าบาร์เซโลนาถึงสิบคะแนน และตกรอบรองชนะเลิศยูฟ่าแชมเปียนส์ลีกโดยแพ้แมนเชสเตอร์ซิตีด้วยผลประตูรวดสองนัด 1–5 และยังแพ้บาร์เซโลนาในซูเปร์โกปาเดเอสปัญญาด้วยผลประตู 1–3
ฤดูกาล 2023–24 ถือเป็นหนึ่งในฤดูกาลที่สโมสรประสบความสำเร็จมากที่สุด พวกเขาชนะเลิศการแข่งขันซูเปร์โกปาเดเอสปัญญา จากการชนะบาร์เซโลนา 4–1 ตามด้วยการคว้าแชมป์ลาลิกาสมัยที่ 36 ในเดือนพฤษภาคม ค.ศ. 2024 ด้วยคะแนนสูงถึง 95 คะแนน ถือเป็นคะแนนที่พวกเขาทำได้มากที่สุดเป็นอันดับสองรองจากการทำ 100 คะแนนในฤดูกาล 2011–12 และเป็นแชมป์ลีกสมัยที่สามในรอบห้าปีหลังสุด ในส่วนของการแข่งขันยูฟ่าแชมเปียนส์ลีก เรอัลมาดริดเอาชนะแอร์เบ ไลพ์ซิช ในรอบ 16 ทีม ตามด้วยการเอาชนะจุดโทษแชมป์เก่าอย่างแมนเชสเตอร์ซิตีในรอบก่อนรองชนะเลิศ ผ่านเข้าไปพบไบเอิร์นมิวนิก การแข่งขันนัดแรกจบลงด้วยผลเสมอ 2–2 และเรอัลมาดริดกลับไปเอาชนะในบ้าน 2–1 จากประตูของโฆเซลูในช่วงทดเวลาบาดเจ็บ สโมสรคว้าแชมป์สมัยที่ 15 จากการชนะโบรุสซีอาดอร์ทมุนท์ 2–0 หลังจบฤดูกาล เรอัลมาดริดประกาศว่า กีลียาน อึมบาเป จะย้ายมาจากปารีแซ็ง-แฌร์แม็งในเดือนกรกฎาคม ค.ศ. 2024 ถือเป็นหนึ่งในการย้ายทีมครั้งใหญ่ และได้รับการจับตามองที่สุดในประวัติศาสตร์ฟุตบอลสมัยใหม่
เรอัลมาดริดเริ่มต้นฤดูกาล 2024–25 ด้วยแชมป์ยูฟ่าซูเปอร์คัพสมัยที่หก โดยเอาชนะอาตาลันตา 2–0 เมื่อวันที่ 14 สิงหาคม ค.ศ. 2024 ตามด้วยแชมป์รายการที่สองจากการเอาชนะสโมสรฟุตบอลปาชูกา 3–0 ในการแข่งขันฟุตบอลอินเตอร์คอนติเนนตัลคัพ 2024 วันที่ 18 ธันวาคม ค.ศ. 2024 ซึ่งจัดแข่งขันขึ้นเป็นปีแรก
สนามเหย้า

เรอัลมาดริดลงเล่นในสนามกีฬาซานเตียโก เบร์นาเบว จากจุดเริ่มต้นใน ค.ศ. 1944 สนามแห่งนี้มีชื่อเดิมว่าสนามกีฬาชามาร์ติน (Estadio Chamartín) ก่อนจะเปิดใช้จริงใน ค.ศ. 1947 และมาเปลี่ยนชื่อเป็น ซานเตียโก เบร์นาเบว เยสเต (Santiago Bernabéu Yeste) ใน ค.ศ. 1955 เพื่อยกย่องและให้เกียรติประธานสโมสรในขณะนั้น
แต่เดิมสนามแห่งนี้รับผู้ชมได้เต็มที่รวมทั้งตั๋วยืนถึง 120,000 คน แต่ต่อมายูฟ่าออกกฎไม่ให้มีผู้ยืนเข้าชม จึงมีการปรับเปลี่ยนโดยขยายพื้นที่และติดตั้งที่นั่งเพิ่มเติมอีก 5000 ที่นั่งในปี 2003 ทำให้สนามนี้มีที่นั่งทลดลง ที่นี่เคยเป็นสนามแข่งขันฟุตบอลโลกใน ค.ศ. 1982 มาแล้ว และรายการยูฟ่าแชมเปียนส์ลีก เคยอาศัยที่นี่เป็นสนามแข่งนัดชิงชนะเลิศถึง 4 ครั้ง คือ ในปี 1957 ,1969, 1980 และ 2010 ตามเว็บไซต์อย่างเป็นทางการของสโมสร ความจุปัจจุบันคือ 81,044
บรรยากาศภายในสนามกีฬาซานเตียโก เบร์นาเบว
ตราสัญลักษณ์และสี > ผู้ผลิตชุดและผู้สนับสนุน

| ช่วงเวลา | ผู้ผลิตชุด | ผู้สนับสนุน |
| --- | --- | --- |
| 1980–1982 | อาดิดาส | ไม่มี |
| 1982–1985 | อาดิดาส | ซานุสซี |
| 1985–1989 | ฮัมเมล | ปาร์มาลัต |
| 1989–1991 | ฮัมเมล | เรนีปิกอต |
| 1991–1992 | ฮัมเมล | โอไตซา |
| 1992–1994 | ฮัมเมล | เทคา |
| 1994–1998 | เกลเม | เทคา |
| 1998–2001 | อาดิดาส | เทคา |
| 2001–2002 | อาดิดาส | Realmadrid.com* |
| 2002–2005 | อาดิดาส | ซีเมนส์โมไบล์ |
| 2005–2006 | อาดิดาส | ซีเมนส์ |
| 2006–2007 | อาดิดาส | เบนคิว ซีเมนส์ |
| 2007–2011 | อาดิดาส | บีวิน |
| 2011–2013 | อาดิดาส | บีวิน |
| 2013–2018 | อาดิดาส | ฟลายเอมิเรตส์ |
*Realmadrid.com ปรากฏอยู่บนเสื้อเพื่อเป็นการโฆษณาเว็บไซต์ใหม่ของสโมสร
สโมสรคู่แข่ง > เอลกลาซิโก

บทความหลัก: เอลกลาซิโก
เรอัลมาดริดเป็นอริกับบาร์เซโลนามายาวนาน การพบกันระหว่างทั้งสองทีมมักมีเรื่องของการเมือง ความรุนแรง และการเรียกร้องเสรีภาพ เข้ามาเกี่ยวข้อง ซึ่งเป็นสัญลักษณ์ของการต่อสู้ของชาวกาตาลากับรัฐบาลสเปนมายาวนาน เนื่องจากชาวกาตาลามีความคิดที่จะแยกตัวเป็นอิสระออกจากการปกครองของสเปน การพบกันของทั้งสองทีมเรียกว่าศึก "เอลกลาซิโก" ปมแห่งความขัดแย้งเริ่มต้นตั้งแต่ที่ราชรัฐกาตาลุนญ่า ที่มีบาร์เซโลน่าเป็นเมืองหลวง ถูกแปรสภาพเป็นแคว้นหนึ่งที่ขึ้นตรงกับประเทศสเปน ทำให้เกิดความคิดอยากแบ่งแยกดินแดนตามมา กระทั่งช่วงปี 1899 สโมสรบาร์เซโลน่า ถือกำเนิดขึ้น เพื่อเป็นตัวแทนของชาวกาตาลา ก่อนที่ 3 ปีต่อมา เรอัลมาดริด จะก่อตั้งตามมา เพื่อเป็นตัวแทนของชาวเมืองหลวง ถือเป็นเครื่องมือในการต่อสู้ทางเชื้อชาติ ผ่านรูปแบบของเกมกีฬา
ต่อมา เมื่อเกิดสงครามกลางเมือง ผู้มีอำนาจอย่าง “นายพล ฟรานซิสโก ฟรังโก” ได้เชื่อมโยงเรื่องการเมืองกับฟุตบอล และเป็นผู้จุดชนวนให้การเจอกันของทั้งสองทีมทวีความร้อนแรงมากขึ้น เริ่มต้นจากการออกคำสั่งให้บาร์เซโลนาเปลี่ยนชื่อสโมสรจากภาษากาตาลามาเป็นภาษาสเปน ตามด้วยการสังหาร “โจเซป ซุนโยล” ประธานสโมสรบาร์เซโลนา ก่อนใช้อิทธิพลนอกสนามกดดันสมาคมและผู้ตัดสินจนเรอัลมาดริดเอาชนะบาร์เซโลน่าไปถึง 11–1 ในโกปาเดลเรย์ปี 1943 และแทรกแซงการซื้อขาย ปาดหน้าคว้าตัว “อัลเฟรโด้ ดิ สเตฟาโน่” ที่มีข่าวกับบาร์เซโลนาจนก้าวมาเป็นตำนานของเรอัลมาดริด
เอลกลาซิโก เกิดขึ้นครั้งแรก เมื่อเดือนกุมภาพันธ์ 1929 เพียง 2 สัปดาห์ หลังจากลาลิกาก่อตั้งขึ้น เกมในวันนั้น บาร์เซโลนา เปิดสนามเลส คอร์ทส ต้อนรับการมาเยือนของเรอัลมาดริด ซึ่งแฟนบอลเจ้าถิ่นที่เข้ามาเต็มสนามมั่นใจอย่างยิ่งว่าทีมรักของพวกเขาจะคว้าชัยได้ไม่ยาก ทว่ากลับเป็นราชันชุดขาวที่บุกไปชนะ 2–1 หากนับถึงปัจจุบันทั้งสองทีมพบกันมาแล้ว 279 นัด โดยบาร์เซโลนาเอาชนะไปได้ 115 นัด เป็นชัยชนะของเรอัลมาดริด 102 นัด และ เสมอกัน 62 นัด และเอลกลาซิโกยังได้รับการยอมรับว่าเป็นหนึ่งในการพบกันของสองสโมสรคู่อริที่มีความดุเดือดมากที่สุดตลอดกาลในประวัติศาสตร์โลกฟุตบอล
สโมสรคู่แข่ง > เดร์บิมาดริเลญโญ

บทความหลัก: เดร์บิมาดริเลญโญ
เดร์บิมาดริเลญโญ เป็นชื่อเรียกการแข่งขันระหว่างเรอัลมาดริด และ อัตเลติโกเดมาดริด ทั้งสองเป็นอริกันเนื่องจากเป็นสองสโมสรที่มีชื่อเสียงที่สุดในกรุงมาดริด ในยุคปัจจุบัน มาดริดดาร์บี้เป็นดาร์บี้แมตช์ที่ใหญ่เป็นอันดับสองในฟุตบอลสเปนรองจากเอลกลาซิโก และถึงแม้ว่าเรอัลมาดริดจะมีฐานแฟนบอลทั่วโลกที่ใหญ่กว่า แต่อัตเลติโกเดมาดริดก็มีฐานแฟนบอลที่สำคัญเช่นกัน เนื่องจากระดับความสำเร็จของพวกเขาในช่วงทศวรรษที่ผ่านมา โดยเรอัลมาดริด คือสโมสรที่ประสบความสำเร็จมากที่สุดในยูฟ่าแชมเปียนส์ลีก โดยคว้ามาได้ 13 สมัย ในขณะทีอัตเลติโกไม่เคยคว้าแชมป์ยูฟ่าแชมเปียนส์ลีกเลย แม้ว่าพวกเขาจะเข้าถึงรอบชิงชนะเลิศมาแล้ว 3 ครั้ง (แพ้เรอัลมาดริด 2 ครั้ง) แต่พวกเขายังคว้าแชมป์ยูโรปาลีกได้ 3 สมัยตั้งแต่ปี 2010 (เทียบได้กับกับยูฟ่าคัพ 2 สมัยของเรอัลมาดริด) และยูฟ่าซูเปอร์คัพ 3 สมัย (หนึ่งในนั้นคือการชนะเรอัลมาดริด)
ก่อนหน้านี้อัตเลติโกเดมาดริดตกยุคใต้ร่มเงาของราชันชุดขาวมาโดยตลอด หลังจากไม่ชนะในเกมดาร์บีนานถึง 14 ปี (1999–2013) หรือนับเป็นจำนวนกว่า 15 นัด กระทั่ง ดีเอโก ซิเมโอเน เข้ามาคุมทีมก็ทำสถิติได้ดีขึ้น พวกเขาชนะ 8 จาก 25 เกมดาร์บีนับจากนั้น โดยเป็นการเสมออีก 10 นัด และแพ้ 7 นัด
การเงินและเจ้าของ

นับตั้งแต่การเข้ามาบริหารของ โฟลเรนติโน เปเรซ เรอัลมาดริดได้ก้าวขึ้นมาเป็นหนึ่งในสโมสรที่ร่ำรวยที่สุด และมีชื่อเสียงที่สุดในแง่ของการตลาด สโมสรได้ยกส่วนหนึ่งของสนามฝึกซ้อมให้กับเมืองมาดริดในปี 2001 และขายส่วนที่เหลือให้กับบริษัทสี่แห่ง ได้แก่ Repsol YPF, Mutua Automovilística de Madrid, Sacyr Vallehermoso และ OHL การขายครั้งนี้ช่วยขจัดหนี้ของสโมสร ปูทางให้สโมสรซื้อนักเตะที่แพงที่สุดในโลก เช่น ซีเนดีน ซีดาน, ลูอิช ฟีกู, โรนัลโด และเดวิด เบคแคม
แม้ว่านโยบายของเปเรซจะส่งผลให้ประสบความสำเร็จทางการเงินเพิ่มขึ้นจากการใช้ประโยชน์จากศักยภาพทางการตลาดที่สูงของสโมสรทั่วโลก โดยเฉพาะอย่างยิ่งในทวีปเอเชีย แต่กลับถูกวิพากษ์วิจารณ์มากขึ้นว่าสโมสรมุ่งเน้นไปที่ชื่อเสียงด้านการตลาดมากเกินไป ซึ่งสวนทางกับผลงานของทีมในบางฤดูกาล ในเดือนกันยายน 2007 เรอัลมาดริดถือเป็นแบรนด์ฟุตบอลที่มีมูลค่ามากที่สุดในยุโรปจากการจัดอันดับโดย BBDO และในปี 2008 ได้รับการจัดอันดับให้เป็นสโมสรที่มีมูลค่ามากที่สุดเป็นอันดับสองในวงการฟุตบอล โดยมีมูลค่า 951 ล้านยูโร (640 ล้านปอนด์ / 1.285 พันล้านดอลลาร์) เป็นรองเพียงแมนเชสเตอร์ยูไนเต็ดซึ่งมีมูลค่า 1.333 พันล้านยูโร (900 ปอนด์) ต่อมา ในปี 2010 เรอัลมาดริด เป็นทีมที่มีรายได้สูงสุดในวงการฟุตบอล
เรอัลมาดริดเป็น 1 ใน 4 สโมสรของฟุตบอลสเปนที่จดทะเบียนเป็นบริษัทอย่างเป็นทางการ ซึ่งหมายความว่าแฟนฟุตบอลหรือบุคคลภายนอกที่สนับสนุนด้านการเงินของทีม ทุกคนจะมีสิทธิ์ในการเป็นเจ้าของทีมร่วมกัน และยังมีสิทธิ์ในการลงคะแนนเลือกตั้งบอร์ดบริหารสโมสร โดยที่ประธานสโมสรจะไม่สามารถนำเงินส่วนตัวมาเป็นค่าใช้จ่ายภายในสโมสรได้ และตามกฎของการแข่งขันฟุตบอลสเปนระบุว่า สโมสรจะใช้จ่ายเงินได้เท่าที่หามาได้ในฤดูกาลนั้น ๆ เท่านั้น จะลงทุนซื้อผู้เล่นด้วยงบประมาณที่มากกว่ารายรับมิได้ สมาชิกและหุ้นส่วนของสโมสรเรอัลมาดริดมีชื่อเรียกว่า "Socios" โดยใน ค.ศ. 2010 สมาชิก Socios มีจำนวนกว่า 60,000 คนทั่วโลก
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
บุคลากร > ทีมงานฝ่ายเทคนิคในปัจจุบัน

| ตำแหน่ง | เจ้าหน้าที่ |
| --- | --- |
ผู้จัดการทีม: การ์โล อันเชลอตตี
ผู้ช่วยผู้จัดการทีม: ดาวิเด อันเชลอตนี
ผู้ฝึกสอนด้านฟิตเนส: อันโตนิโอ พินตัส
ผู้ฝึกสอนผู้รักษาประตู: ลุยซ์ ลอปิซ
ข้อมูลล่าสุด: 1 กันยายน 2021
อ้างอิง: Board of Directors, Organisation
บุคลากร > คณะกรรมการและผู้บริหาร

| ตำแหน่ง | เจ้าหน้าที่ |
| --- | --- |
ประธานสโมสร: โฟลเรนตีโน เปเรซ
ประธานกิตติมศักดิ์: อัลเฟรโด ดิ เอสเตฟาโน
รองประธานสโมสรคนที่ 1: เฟร์นันโด เฟร์นานเดซ ตาปีอัส
รองประธานสโมสรคนที่ 2: เปโดร โลเปซ ฆิมิเนซ
เลขานุการคณะกรรมการ: เอนรีเก ซานเชซ กอนซาเลซ
อธิบดี: โคเซ แอนเจิล ซานเชซ
ผู้อำนวยการสำนักงานของประธานาธิบดี: มานูเอล เรดอนโด
ผู้อำนวยการเขตพื้นที่การสังคม: โคเซ ลุยส์ ซานเชซ
ข้อมูลล่าสุด: 1 กันยายน 2021
Source: Board of Directors, Organisation
เกียรติประวัติ

| ระดับ | รายการ | ชนะเลิศ | ฤดูกาล |
| --- | --- | --- | --- |
|  ระดับประเทศ | ลาลิกา | 36 | 1931–32, 1932–33, 1953–54, 1954–55, 1956–57, 1957–58, 1960–61, 1961–62, 1962–63, 1963–64, 1964–65, 1966–67, 1967–68, 1968–69, 1971–72, 1974–75, 1975–76, 1977–78, 1978–79, 1979–80, 1985–86, 1986–87, 1987–88, 1988–89, 1989–90, 1994–95, 1996–97, 2000–01, 2002–03, 2006–07, 2007–08, 2011–12, 2016–17, 2019–20, 2021–22, 2023–24 |
|  ระดับประเทศ | โกปาเดลเรย์ | 20 | 1905, 1906, 1907, 1908, 1917, 1934, 1936, 1946, 1947, 1961–62, 1969–70, 1973–74, 1974–75, 1979–80, 1981–82, 1988–89, 1992–93, 2010–11, 2013–14, 2022–23 |
|  ระดับประเทศ | ซูเปร์โกปาเดเอสปัญญา | 13 | 1988, 1989*, 1990, 1993, 1997, 2001, 2003, 2008, 2012, 2017, 2019–20, 2021–22, 2023–24 |
|  ระดับประเทศ | โกปาเอบาดัวร์เต | 1 | 1947 |
|  ระดับประเทศ | โกปาเดลาลิกา | 1 | 1985 |
|  ระดับทวีปยุโรป | ยูฟ่าแชมเปียนส์ลีก | 15 | 1955–56, 1956–57, 1957–58, 1958–59, 1959–60, 1965–66, 1997–98, 1999–2000, 2001–02, 2013–14, 2015–16, 2016–17, 2017–18, 2021–22, 2023–24 |
|  ระดับทวีปยุโรป | ยูฟ่ายูโรปาลีก | 2 | 1984–85, 1985–86 |
|  ระดับทวีปยุโรป | ยูฟ่าซูเปอร์คัพ | 6 | 2002, 2014, 2016, 2017, 2022, 2024 |
|  ระดับโลก | ฟีฟ่าคลับเวิลด์คัพ | 5 | 2014, 2016, 2017, 2018, 2022 |
|  ระดับโลก | อินเตอร์คอนติเนนตัลคัพ | 3s | 1960, 1998, 2002 |
|  ระดับโลก | ฟีฟ่าอินเตอร์คอนติเนนตัลคัพ | 1 | 2024 |
เป็นแชมป์ของรายการดังกล่าวสูงที่สุด
สถิติสำคัญ

นักเตะที่ลงสนามมากที่สุด: ราอูล กอนซาเลซ (725 นัด)
นักเตะที่ทำประตูมากที่สุด: คริสเตียโน โรนัลโด (450 ประตู)
นักเตะที่ทำประตูในลาลิกามากที่สุด: คริสเตียโน โรนัลโด (311 ประตู)
นักเตะที่ทำประตูในลาลิกามากที่สุดในหนึ่งฤดูกาล: คริสเตียโน โรนัลโด (48 ประตู/ 2014–15)
นักเตะที่ทำประตูในยูฟ่าแชมเปียนส์ลีกมากที่สุด: คริสเตียโน โรนัลโด (129 ประตู)
สถิติการซื้อนักเตะแพงที่สุด: เอเดน อาซาร์ (100 ล้านยูโร/ย้ายจากเชลซี ปี 2019), แกเร็ธ เบล (100 ล้านยูโร/ย้ายจากทอตนัมฮอตสเปอร์ ปี 2013)
สถิติผู้ชมในสนามมากที่สุด: 83,329 คน (2006)
ผู้จัดการทีมที่ประสบความสำเร็จมากที่สุด: มิเกล มูนอซ (14 ถ้วยรางวัล/ 1959, 1960-74)
ในประเทศไทย

สำหรับชาวไทยที่มีชื่อเสียงที่เป็นผู้สนับสนุนเรอัลมาดริด เช่น ณเดชน์ คูกิมิยะ (นักแสดง), วรินทร ปัญหกาญจน์ (นักแสดง) เป็นต้น เรอัลมาดริดเคยเดินทางมาเตะกับทีมชาติไทย 2 ครั้ง ครั้งแรก ในวันที่ 10 สิงหาคม 2003 ที่ราชมังคลากีฬาสถาน โดยชนะทีมชาติไทย 2–1 และครั้งที่สองวันที่ 25 สิงหาคม 2005 ชนะทีมชาติไทย 3–0
แหล่งข้อมูลอื่น

เว็บไซต์ทางการ  (ในภาษาอาหรับ จีน อังกฤษ ฝรั่งเศส อินโดนีเซีย ญี่ปุ่น โปรตุเกส และสเปน)
สโมสรเรอัลมาดริด ที่ลาลิกา (ในภาษาอังกฤษและสเปน)
สโมสรเรอัลมาดริด ที่ยูฟ่า (ในภาษาอังกฤษและสเปน)
| ด ค กสโมสรฟุตบอลเรอัลมาดริด |
| --- | --- |
 เกียรติประวัติ  ผู้เล่น  ผู้จัดการทีม  ประธาน  ฤดูกาล  ยุโรป  บันทึกและสถิติ  ฤดูกาลปัจจุบัน 
ประวัติศาสตร์:  ประวัติศาสตร์ของสโมสรฟุตบอลเรอัลมาดริด 
วัฒนธรรมและตำนาน:  Quinta del Buitre  Yé-yé  Galácticos  Goal II: Living the Dream  Real, The Movie 
สนามเหย้า:  Tiro del Pichón  Campo de Jorge Juan  Campo de O'Donnell  Campo de Ciudad Lineal  Estadio Chamartín  เอสตาดีโอซานเตียโก เบร์นาเบว  Alfredo di Stéfano Stadium 
สนามฝึกซ้อม:  Ciudad Deportiva  Ciudad Real Madrid  La Fábrica 
ทีมอื่น ๆ:  เรอัลมาดริดกัสติยา  Real Madrid C (defunct)  RM Juvenil 
บาสเก็ตบอล:  Real Madrid Baloncesto (current season)  Real Madrid Baloncesto B 
สื่อ:  Real Madrid TV  Hala Madrid 
ทีมคู่แข่ง:  เอลกลาซิโก  เดร์บิมาดริเลญโญ  El Clásico (basketball) 
Related articles:  Real Madrid Resort Island  Santiago Bernabéu Trophy 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  IdRef 
ผู้เล่นของสโมสรใน ค.ศ. 1905
พระเจ้าอัลฟอนโซที่ 13 แห่งสเปน
อัลเฟรโด ดิ เอสเตฟาโน ตำนานสโมสรผู้พาเรอัลมาดริดชนะเลิศยูโรเปียนคัพ 5 สมัย
เดวิด เบคแคม และ ซีเนดีน ซีดาน ผู้เล่นคนสำคัญของสโมสรตามนโยบาย กาลักติโกส
คริสเตียโน โรนัลโด ผู้ทำประตูมากที่สุดตลอดกาลของสโมสร ย้ายร่วมทีมด้วยค่าตัว 80 ล้านปอนด์ซึ่งเป็นสถิติโลกใน ค.ศ. 2009
เรอัลมาดริดคว้าแชมป์ยูโรเปียนคัพ / ยูฟ่าแชมเปียนส์ลีกสมัยที่ 10 ใน ค.ศ. 2014
ซีเนดีน ซีดาน พาทีมคว้าแชมป์ยูฟ่าแชมเปียนส์ลีก 3 สมัยติดต่อกัน
ผู้เล่นสโมสรชุดที่ชนะเลิศลาลิกาฤดูกาล 2016–17 ถ่ายภาพร่วมกับ คริสตินา ซิฟูเอนเตส ประธานชุมชนแห่งแคว้นมาดริด
ผู้เล่นเรอัลมาดริดถ่ายภาพกับสองถ้วยรางวัลใหญ่ ในเดือนพฤษภาคม ค.ศ. 2022
เอลกลาซิโกในปี 2011
เดร์บิมาดริเลญโญปี 2013
การ์โล อันเชลอตตี ผู้จัดการทีมคนปัจจุบัน
โฟลเรนตีโน เปเรซ ประธานสโมสรคนปัจจุบัน
ราอูล กอนซาเลซ ผู้ครองสถิติลงเล่นมากที่สุดของสโมสร
เดอะแคทาลิสต์

"เดอะแคทาลิสต์" (อังกฤษ: The Catalyst) เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเมื่อวันที่ 2 สิงหาคม พ.ศ. 2553 เป็นซิงเกิลแรกจากสตูดิโออัลบั้มชุดที่สี่ของวง อะเทาซันด์ซันส์ ซึ่งออกจำหน่ายในวันที่ 8 กันยายน พ.ศ. 2553 มิวสิกวิดีโอของเพลงนี้ กำกับโดยนักเทิร์นเทเบิลของวง โจ ฮาห์น ออกเผยแพร่ในวันที่ 25 สิงหาคม พ.ศ. 2553
"เดอะแคทาลิสต์" ได้นำมาเป็นเพลงประกอบตัวอย่างและเครดิตของวิดีโอเกม Medal of Honor เป็นเพลงเปิดของเกมอาร์เคดของบริษัทบันไดนัมโกะเกมส์ Mobile Suit Gundam: Extreme Vs. และใช้โฆษณาซีรีส์ เซอร์ไววิงเดอะคัต ของช่องดิสคัฟเวอรี่ แชนแนล เพลงนี้ยังได้อยู่ในวิดีโอเกม ลิงคินพาร์กรีเวนจ์ สำหรับ ไอโฟน, ไอแพด, และ ไอพอดทัช นอกจากนี้ "เดอะแคทาลิสต์" ยังได้นำไปใช้โฆษณาให้กับภาพยนตร์ในปี พ.ศ. 2554 เดอะลินคอล์นลอว์เยอร์ ด้วยกันกับนักแสดง แมทธิว แม็คคอนาเฮย์
มิวสิกวิดีโอ

มิวสิกวิดีโอของเพลงนี้ถ่ายทำในเดือนมิถุนายน และกำกับโดย โจ ฮาห์น วิดีโอนี้มีการอ้างอิงถึง ภควัทคีตา และ เจ. โรเบิร์ต ออพเพนไฮเมอร์ ตลอดจนบันทึกทางศาสนาของยิวหรือคริสเตียน ซึ่งทั้งสามอย่างนี้เป็นแนวคิดที่ใช้ในอัลบั้มอะเทาซันด์ซันส์นี้ด้วย โจ ฮาห์นได้อธิบายแนวคิดของวิดีโอนี้ที่ว่า ถ้ามนุษยชาติต้องยอมรับชะตากรรมของพวกเขาในช่วงเวลาแห่งความสิ้นหวัง
วิดีโอนี้ได้ออกเผยแพร่ลงในช่องอย่างเป็นทางการของลิงคินพาร์กในยูทูบในวันที่ 25 สิงหาคม พ.ศ. 2553 วิดีโอเริ่มต้นด้วยเมืองทั้งเมืองที่เต็มไปด้วยหมอกควัน และแสดงให้เห็นไมค์ร้องเพลงด้วยชุดที่มีหมวกคลุมศีรษะในรถที่ผุพัง ผู้คนกำลังวิ่งออกมาจากเมือง สมาชิกในวงได้แสดงดนตรีให้เห็นในสิ่งก่อสร้างที่เหลืออยู่ และแสดงให้เห็นเชสเตอร์ร้องเพลงในขณะที่จมอยู่ในน้ำ
รายชื่อเพลง

เพลงทั้งหมดแต่งโดยลิงคินพาร์ก
| ลำดับ | ชื่อเพลง | ยาว |
| --- | --- | --- |
| 1. | "The Catalyst" | 5:44 |
| 2. | "New Divide" (Live) | 4:55 |
| ลำดับ | ชื่อเพลง | ยาว |
| --- | --- | --- |
| 1. | "The Catalyst" | 5:42 |
| ลำดับ | ชื่อเพลง | ยาว |
| --- | --- | --- |
| 1. | "The Catalyst" (ร่วมกับ NoBraiN) | 4:22 |
| ลำดับ | ชื่อเพลง | ยาว |
| --- | --- | --- |
| 1. | "The Catalyst" | 5:42 |
| 2. | "The Catalyst" ("Bobby Bloomfield" DIOYY? Remix) | 3:06 |
| 3. | "The Catalyst" (King Fantastic Remix) | 4:04 |
| 4. | "The Catalyst" (ร่วมกับ DJ Endorphin) | 5:00 |
| 5. | "The Catalyst" (ร่วมกับ Cale Pellick) | 3:31 |
| ลำดับ | ชื่อเพลง | ยาว |
| --- | --- | --- |
| 1. | "The Catalyst" (Radio Edit) | 4:44 |
| 2. | "The Catalyst" (Album Version) | 5:43 |
| 3. | "The Catalyst" (Pendulum Remix) | 4:20 |
อันดับในชาร์ต

| ชาร์ต (2010) | อันดับ สูงสุด |
| --- | --- |
Australian ARIA Singles Chart: 33
Austria Top 40: 18
Belgium Ultratip (Flanders): 6
Belgium Ultratip (Wallonia): 9
Canadian Hot 100: 28
Czech Top 100: 19
Dutch Single Top 100: 95
European Hot 100 Singles: 29
German Top100 Singles: 11
Hungary (Single Top 40): 8
New Zealand RIANZ Singles Chart: 27
Slovakia Top 100: 46
Swedish Singles Top 60: 31
Swiss Singles Top 100: 29
UK Singles (OCC): 40
UK Rock Chart: 1
US Billboard Hot 100: 27
US Billboard Rock Songs: 1
US Billboard Alternative Songs: 1
US Billboard Hot Mainstream Rock Tracks: 12
อันดับในชาร์ต > ชาร์ตสิ้นปี

| Chart (2010) | Position |
| --- | --- |
Japanese Top 100: 96
Billboard Alternative Songs: 40
Billboard Rock Songs: 40
แหล่งข้อมูลอื่น

เนื้อเพลงเต็มของเพลงนี้ เก็บถาวร 2014-10-27 ที่ เวย์แบ็กแมชชีน ที่ MetroLyrics
| ด ค กเพลงของลิงคินพาร์ก |
| --- | --- |
 ผลงานเพลง  รางวัลและการเสนอชื่อ 
ไฮบริดทีโอรี:  "เปเปอร์คัต"  "วันสเต็ปโคลสเซอร์"  "พอยส์ออฟออทอริตี"  "ครอว์ลิง"  "รันอะเวย์"  "อินดิเอ็นด์"  "อะเพลซฟอร์มายเฮด" 
เมทีโอรา:  "ซัมแวร์ไอบีลอง"  "ไลอิงฟรอมยู"  "เฟนต์"  "เบรกกิงเดอะแฮบิต"  "ฟรอมดิอินไซด์"  "นัมบ์" 
มินิตส์ทูมิดไนต์:  "กิฟเวนอัป"  "ลีฟเอาต์ออลเดอะเรสต์"  "บลีดอิตเอาต์"  "แชโดว์ออฟเดอะเดย์"  "วอตไอฟ์ดัน" 
อะเทาซันด์ซันส์:  "เบิร์นนิงอินเดอะสกายส์"  "เวตติงฟอร์ดิเอ็นด์"  "แบล็กเอาต์"  "เรตชิสแอนด์คิงส์"  "อิริเดสเซนต์"  "เดอะแคทาลิสต์" 
ลิฟวิงทิงส์:  "ลอสต์อินดิเอ็กโค"  "อินมายรีเมนส์"  "เบิร์นอิตดาวน์"  "ไลส์กรีดมิสเซอรี"  "ไอลล์บีกอน"  "คาสเซิลออฟกลาส"  "พาวเวอร์เลส" 
เดอะฮันติงปาร์ตี:  "คีส์ทูเดอะคิงดอม"  "ออลฟอร์นัททิง"  "กิลตีออลเดอะเซม"  "เวสต์แลนส์"  "อันทิลอิตส์กอน"  "รีเบลเลียน"  "ไฟนอลแมสเคอเรด" 
วันมอร์ไลต์:  "เฮวี" 
เพลงที่ร่วมกับศิลปินอื่น:  "นัมบ์/อานคอร์"  "วีเมดอิต"  "อะไลต์แดตเนเวอร์คัมส์"  "ดาร์กเกอร์แดนบลัด" 
เพลงอื่น:  "พอยส์ออฟออทอริตี (รีมิกซ์)"  "นิวดิไวด์"  "นอตอะโลน"  "โรลลิงอินเดอะดีป 
  หมวดหมู่
เทศบาลเมืองกะทู้

บทความนี้เกี่ยวกับเทศบาล สำหรับอำเภอ ดูที่ อำเภอกะทู้
| เทศบาลเมืองกะทู้ |
| --- | --- |
เทศบาลเมือง
สำนักงานเทศบาลเมืองกะทู้
คำขวัญ: ขุนเขาโอล้อม เพียบพร้อมวัฒนธรรม พิพิธภัณฑ์เหมืองแร่ ขบวนแห่กินผัก อนุรักษ์ประเพณี
ทม.กะทู้
พิกัด: 7°54′40.1″N 98°20′50.5″E﻿ / ﻿7.911139°N 98.347361°E﻿ / 7.911139; 98.347361
ประเทศ:  ไทย
จังหวัด: ภูเก็ต
อำเภอ: กะทู้
จัดตั้ง: พ.ศ. 2495 (สุขาภิบาลกะทู้) พ.ศ. 2542 (ทต.กะทู้) พ.ศ. 2551 (ทม.กะทู้)
การปกครอง
 • นายกเทศมนตรี: วรรณยุทธิ์ สุทธิกุล
พื้นที่
 • ทั้งหมด: 34.81 ตร.กม. (13.44 ตร.ไมล์)
ประชากร (2562)
 • ทั้งหมด: 30,797 คน
 • ความหนาแน่น: 884.72 คน/ตร.กม. (2,291.4 คน/ตร.ไมล์)
รหัส อปท.: 04830202
ที่อยู่ สำนักงาน: เลขที่ 12 หมู่ 2 ถนนวิชิตสงคราม ตำบลกะทู้ อำเภอกะทู้ จังหวัดภูเก็ต
เว็บไซต์: kathucity.go.th/public/
 ส่วนหนึ่งของสารานุกรมประเทศไทย
กะทู้ เป็นเทศบาลเมืองซึ่งมีอาณาเขตครอบคลุมพื้นที่ตำบลกะทู้ในอำเภอกะทู้ จังหวัดภูเก็ต เดิมมีฐานะเป็นสุขาภิบาล ซึ่งจัดตั้งขึ้นใน พ.ศ. 2495 ต่อมาได้ยกฐานะขึ้นเป็นเทศบาลตำบลใน พ.ศ. 2542 แล้วจึงยกฐานะเป็นเทศบาลเมืองใน พ.ศ. 2551 เป็นหนึ่งในสองเทศบาลเมืองของอำเภอกะทู้ ร่วมกับเทศบาลเมืองป่าตอง ปัจจุบันเทศบาลเมืองกะทู้มีประชากร 30,797 คน
ลักษณะภูมิประเทศเป็นที่ราบลุ่มล้อมรอบด้วยภูเขาทั้งสี่ด้าน มีคลองไหลผ่าน 1 สาย คือ คลองบางใหญ่ และมีน้ำตกสองแห่ง ได้แก่ น้ำตกกะทู้และน้ำตก ร.6 ภูมิอากาศมีฝนตกชุกเกือบตลอดทั้งปี ในด้านโครงสร้างพื้นฐาน การขนส่งมีถนนพระภูเก็ตแก้วกับถนนวิชิตสงครามที่เชื่อมต่อกับเทศบาลนครภูเก็ต และถนนพระบารมี ที่เชื่อมต่อกับเทศบาลเมืองป่าตอง การประปาใช้แหล่งน้ำดิบจากเขื่อนบางวาด
สถานที่ท่องเที่ยวในเขตเทศบาลได้แก่ พิพิธภัณฑ์เหมืองแร่กะทู้ ซึ่งจัดแสดงประวัติการทำเหมืองแร่ในเขตอำเภอกะทู้ และถนนสายวัฒนธรรมกะทู้ ผลิตภัณฑ์ชุมชนที่สำคัญได้แก่ ผ้าบาติกและไม้กวาดดอกอ้อ เทศบาลเมืองกะทู้เป็นถิ่นกำเนิดของประเพณีเจี๊ยะฉ่าย หรือประเพณีกินผัก ซึ่งจัดขึ้นในวันขึ้น 1 ค่ำ ถึง 9 ค่ำ ตามปฏิทินจีนของทุก ๆ ปี
แหล่งข้อมูลอื่น

เว็บไซต์เทศบาลเมืองกะทู้ เก็บถาวร 2020-10-22 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดภูเก็ต |
| --- | --- | --- |
| เทศบาลนคร | ภูเก็ต |  |
| เทศบาลเมือง |  กะทู้  ป่าตอง  |  |
| เทศบาลตำบล |  กะรน  ฉลอง  เชิงทะเล  เทพกระษัตรี  ป่าคลอก  รัษฎา  ราไวย์  วิชิต  ศรีสุนทร  |  |
| องค์การบริหารส่วนตำบล |  กมลา  เกาะแก้ว  เชิงทะเล  เทพกระษัตรี  ไม้ขาว  สาคู  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางบัวทอง  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางศรีเมือง  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
อำเภอโพธาราม

| อำเภอโพธาราม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Photharam
สถานีรถไฟโพธาราม
คำขวัญ: คนสวยโพธาราม แหล่งฟาร์มสุกร หนังใหญ่วัดขนอน ที่นอนล้ำเลิศ ถิ่นกำเนิดโคนม ชมค้างคาวร้อยล้าน
แผนที่จังหวัดราชบุรี เน้นอำเภอโพธาราม
พิกัด: 13°41′30″N 99°51′12″E﻿ / ﻿13.69167°N 99.85333°E﻿ / 13.69167; 99.85333
ประเทศ:  ไทย
จังหวัด: ราชบุรี
พื้นที่
 • ทั้งหมด: 394.000 ตร.กม. (152.124 ตร.ไมล์)
ประชากร (2564)
 • ทั้งหมด: 135,748 คน
 • ความหนาแน่น: 344.54 คน/ตร.กม. (892.4 คน/ตร.ไมล์)
รหัสไปรษณีย์ : 70120
รหัสภูมิศาสตร์: 7007
ที่ตั้งที่ว่าการ: ที่ว่าการอำเภอโพธาราม ถนนหน้าอำเภอ ตำบลโพธาราม อำเภอโพธาราม จังหวัดราชบุรี 70120
 ส่วนหนึ่งของสารานุกรมประเทศไทย
โพธาราม เป็นอำเภอหนึ่งของจังหวัดราชบุรี
ที่ตั้งและอาณาเขต

อำเภอโพธารามมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอท่าม่วง (จังหวัดกาญจนบุรี) และอำเภอบ้านโป่ง
ทิศตะวันออก ติดต่อกับอำเภอเมืองนครปฐม (จังหวัดนครปฐม) และอำเภอบางแพ
ทิศใต้ ติดต่อกับอำเภอดำเนินสะดวกและอำเภอเมืองราชบุรี
ทิศตะวันตก ติดต่อกับอำเภอจอมบึง